L'Ajuntament de Sagunt mostra el seu suport al Comité d'Empresa i a la plantilla d'Acciona Nordex
01 de març 2022

![](/media/tmsidm52/c1_mini_m1_apoyoplantillaaccionanordex_img_2618.jpg?width=850&height=566.9886363636364)

Esta vesprada l'Ajuntament de Sagunt ha mostrat el seu suport al Comité d'Empresa i a la plantilla d'Acciona Nordex amb motiu de l'anunci recent del tancament de les seues instal·lacions a la Vall d'Uixó i els acomiadaments que el mateix provocarà a centenars de persones, entre les quals es troben veïns i veïnes del municipi.

![](/media/jfgpqbkb/c2_apoyoplantillaaccionanordex_img_2600.jpg?width=440&height=293)L'alcalde de Sagunt, Darío Moreno, ha acompanyat en la concentració d'esta vesprada enfront de la Tinença d'Alcaldia, lloc on han col·locat una pancarta reivindicativa contra el tancament, al comité i a la plantilla juntament amb altres regidors i regidores de la Corporació Municipal. Moreno ha mostrat el suport municipal davant **«la deslocalització salvatge i unilateral que l'empresa ha plantejat. Per part de les administracions públiques rebutgem este tipus de plantejaments i exigim a l'empresa que torne a negociar»**.

L'alcalde també ha explicat que per part de l'Ajuntament de la Vall d'Uixó, Generalitat Valenciana i el Ministeri d'Indústria s'han realitzat diferents crides a l'empresa perquè es replantege eixa decisió i que **«per part de les administracions puguem ajudar a que esta planta puga seguir cap avant. Una planta que, recordem, està donant beneficis i que és un exemple d'eficiència, i precisament per això no s'entén eixe tancament que es planteja per part d'Acciona Nordex»**.

És per això que l'alcalde de Sagunt ha destacat que **«ens sumem a totes les mobilitzacions de treballadors i treballadores, i continuem exigint a l'empresa que torne a negociar i que es replantege esta mesura unilateral que no té sentit i que deixa abandonades a centenars de famílies»**.

*   [](http://www.facebook.com/sharer.php?u=https://aytosagunto.es/va/actualitat/suport-ajuntament-de-sagunt-a-plantilla-acciona-nordex-2022-03-01/ "Facebook")
*   [](http://twitter.com/share?url=https://aytosagunto.es/va/actualitat/suport-ajuntament-de-sagunt-a-plantilla-acciona-nordex-2022-03-01/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/suport-ajuntament-de-sagunt-a-plantilla-acciona-nordex-2022-03-01/ "Linked In")
*   [](mailto:?body=https://aytosagunto.es/va/actualitat/suport-ajuntament-de-sagunt-a-plantilla-acciona-nordex-2022-03-01/)